દુનિયાભરમાં એક લાખ લોકો લાપતા, વૈશ્વિક સંકટ: રેડ ક્રોસ
નવગુજરાત સમય | Publish Date: Oct 30 2018 10:13PM
લાપતા લોકોનો આંકડો નાનો લાગે છે પણ સમસ્યા અતિ ગંભીર હોવાનો દાવો રેડક્રોસની ઈન્ટરનેશનલ કમિટીનો દાવો
'ઈન્ટરનેશનલ કમિટી ઓફ ધ રેડક્રોસે' સોમવારે જાણકારી આપતા કહ્યું હતું કે દુનિયાભરમાં એક લાખથી વધુ લોકો લાપતા છે જેના કારણે વૈશ્વિક સંકટ સર્જાયુ છે. સંગઠનના સંરક્ષણ સલાહકાર એગ્નેસ કાઉટોએ સંયુક્ત રાષ્ટ્ર મહાસભાની માનવાધિકાર સમિતિને જણાવ્યું હતું કે લાપતા લોકોની આ સંખ્યા અત્યાર સુધીની સૌથી વધુ છે. તેમણે કહ્યું હતું કે અમે જાણીએ છીએ કે આ આંકડો ઘણો નાનો છે પરંતુ સંભવિત રીતે સંઘર્ષોનાં કારણે લાપતા થયેલા લોકો અંગે આ આંકડો તેમનો એક નાનો હિસ્સો જ દર્શાવે છે.
રેડક્રોસની ઈન્ટરનેશનલ કમિટી સંઘર્ષોમાંથી પસાર થયેલા અને સંઘર્ષોનો સામનો કરી રહેલા ૪૦થી વધુ દેશોના અધિકારીઓ અને લાપતા લોકોનાં પરિવારો સાથે કામ કરે છે. આ એ પાંચ સંગઠનોની પ્રમુખ સંસ્થા છે જે લાપતા લોકોને સંબંધિત મામલાઓને હલ કરવાની કોશિશ કરી રહ્યા છે. કાઉટોએ કહ્યું હતું કે ત્રણ કારણ છે જે આ સમસ્યાને ગંભીર બનાવે છે.
પ્રથમ કારણ એ છે કે સૈન્ય સંઘર્ષ કે જે મોટી સંખ્યામાં લોકો લાપતા થવા માટે જવાબદાર છે, બીજું કારણ દાયકાઓથી લાપતા લોકોનાં પરિવારો પર પેઢી દર પેઢી પર પડતી અસર અને ત્રીજું કારણ સમસ્યાને વધારે છે. જ્યારે ત્રીજું કારણ સમસ્યાનું વધતું આંતરરાષ્ટ્રીયકરણ છે. કાઉટોએ એ પણ આશા વ્યક્ત કરી હતી કે સંયુક્ત રાષ્ટ્રના અનેક સભ્ય દેશો લાપતા લોકોની ભાળ મેળવવા માટે કરાતા પ્રયાસોને વધુ મજબૂત બનાવશે અને એ લોકોની મદદ કરશે જેઓ પોતાના પરિવારજનો વિશે માહિતી મેળવવા માટે આતુરતાથી રાહ જોઈ રહ્યા છે.
તેમણે કહ્યું હતું, 'ઈન્ટરનેશનલ કમિટી ઓફ ધ રેડક્રોસ' ઈચ્છે છે કે લોકોને લાપતા થતા બચાવવા માટે તકેદારીના પગલા ઝડપથી ઉઠાવવામાં આવે અને લાપતા લોકોની શોધખોળ માટે દરેક શક્ય કોશિશ સાથે એ પણ ભાળ મેળવવામાં આવે કે તે જીવિત છે કે નહીં. તકેદારીના પગલાંનો મતલબ છે કે જે લોકો કસ્ટડીમાં છે તેમનું રજિસ્ટ્રેશન કરવું, તેમને તેમના પરિવારો સાથે સંપર્ક કરાવવો, તમામ લાપતા લોકોને સંબંધિત જાણકારીને કેન્દ્રીકૃત કરવી, માનવ અવશેષોની ઓળખ કરવી અને કબરોનું સંરક્ષણ કરવું.